CELEX: 32007R0287
Language: sk
Date: 2007-03-16 00:00:00
Title: Nariadenie Komisie (ES) č. 287/2007 zo 16. marca 2007 , ktorým sa mení a dopĺňa príloha II k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu v súvislosti so ženšenom, tandardizovanými extraktmi a prípravkami z neho (Text s významom pre EHP )

17.3.2007   
            
            
               SK
            
            
               Úradný vestník Európskej únie
            
            
               L 78/13
            
         
      NARIADENIE KOMISIE (ES) č. 287/2007
   zo 16. marca 2007,
   ktorým sa mení a dopĺňa príloha II k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu v súvislosti so ženšenom, tandardizovanými extraktmi a prípravkami z neho
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2377/90 z 26. júna 1990, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu (1), a najmä na jeho článok 3,
   so zreteľom na stanoviská Európskej agentúry pre lieky, ktoré poskytol Výbor pre veterinárne lieky,
   keďže:
   
               (1)
            
            
               V súlade s nariadením (EHS) č. 2377/90 by sa mali vyhodnotiť všetky farmakologicky účinné látky, ktoré sa používajú v rámci Spoločenstva vo veterinárnych liekoch na podávanie zvieratám určeným na produkciu potravín.
            
         
               (2)
            
            
               Účinná látka ženšen je zahrnutá do prílohy II k nariadeniu (EHS) č. 2377/90 v kategórií látok používaných v homeopatických veterinárnych liekoch pre všetky zvieratá určené na produkciu potravín, na použitie len v homeopatických veterinárnych liekoch pripravovaných podľa homeopatického liekopisu v koncentráciách zodpovedajúcich materskej tinktúre a jej roztokom. Po preskúmaní žiadosti sa považuje za vhodné zahrnúť do prílohy II v kategórii látok rastlinného pôvodu nový záznam pre ženšen, štandardizované extrakty a prípravky z neho pre všetky zvieratá určené na produkciu potravín.
            
         
               (3)
            
            
               Nariadenie (EHS) č. 2377/90 by sa preto malo zodpovedajúcim spôsobom zmeniť a doplniť.
            
         
               (4)
            
            
               Pred začiatkom uplatňovania tohto nariadenia by sa mala členským štátom poskytnúť primeraná lehota, aby vzhľadom na ustanovenia tohto nariadenia mohli vykonať potrebné úpravy vo vzťahu k povoleniam na uvedenie príslušných veterinárnych liekov na trh, ktoré boli udelené v súlade so smernicou Európskeho parlamentu a Rady 2001/82/ES zo 6. novembra 2001, ktorou sa ustanovuje Zákonník Spoločenstva o veterinárnych liekoch (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Príloha II k nariadeniu (EHS) č. 2377/90 sa mení a dopĺňa podľa prílohy k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 16. mája 2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. marca 2007
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 224, 18.8.1990, s. 1. Nariadenie naposledy zmenené a doplnené nariadením Komisie (ES) č. 1831/2006 (Ú. v. EÚ L 354, 14.12.2006, s. 5).
   
      (2)  Ú. v. ES L 311, 28.11.2001, s. 1. Smernica naposledy zmenená a doplnená smernicou 2004/28/ES (Ú. v. EÚ L 136, 30.4.2004, s. 58).
   
      PRÍLOHA
      Do prílohy II (Zoznam látok, pre ktoré nie sú stanovené maximálne limity rezíduí) k nariadeniu (EHS) č. 2377/90 sa vkladá táto látka:
      6.   Látky rastlinného pôvodu
      
         
                     Farmakologicky účinná(-é) látka(-y)
                  
                  
                     Druh zvierat
                  
               
                     „ženšen, štandardizované extrakty a prípravky z neho
                  
                  
                     všetky zvieratá určené na produkciu potravín“